《沁园春 长安谢使君席上醉后作》
清代·薛斑

姑妄言之，姑妄听之，莫笑狂生。看长杨献赋，人传才子；

沉香侍宴，词谱新声。台殿丝纶，封疆保障，振旅还朝奏荡平。

功成日，羡燕然勒石，麟阁题名。

拂衣早遂归耕。遇花月常教醉不醒。更选妓徵歌，金钗环绕；

谈天炙谷，珠履纵横。五世簪缨，百年耆耇，枣进安期證上清。

心方足，但前因未种，一事无成。